Ο κανονισμός ιδρύει τον Οργανισμό Θεμελιωδών Δικαιωμάτων (FRA) της Ευρωπαϊκής Ένωσης, έναν οργανισμό που δραστηριοποιείται σε επίπεδο ΕΕ, και ο οποίος παρέχει συνδρομή και συμβουλές εμπειρογνωμόνων σχετικά με τα θεμελιώδη δικαιώματα στην ΕΕ, και καθορίζει επίσης τα βασικά καθήκοντα και τους στόχους αυτού του οργανισμού, τη λειτουργία και την εσωτερική διακυβέρνησή του. Ο κανονισμός ορίζει τα καθήκοντα του Οργανισμού, που είναι τα εξής: παρέχει συναφείς, αντικειμενικές, αξιόπιστες και συγκρίσιμες πληροφορίες και δεδομένα στα θεσμικά όργανα της ΕΕ και στα κράτη μέλη της ΕΕ σχετικά με τα θεμελιώδη δικαιώματα· αναπτύσσει μεθόδους και πρότυπα για τη βελτίωση της δυνατότητας σύγκρισης, της αντικειμενικότητας και της αξιοπιστίας των δεδομένων σε ευρωπαϊκό επίπεδο· πραγματοποιεί, συνεργάζεται σε ή ενθαρρύνει επιστημονικές έρευνες και μελέτες· διατυπώνει και δημοσιεύει συμπεράσματα και γνώμες επί ειδικών θεμάτων· εκδίδει δημοσιεύεις για ειδικά ζητήματα θεμελιωδών δικαιωμάτων· δημοσιεύει ετήσια έκθεση για θέματα που εμπίπτουν στις αρμοδιότητές του, προβάλλοντας παραδείγματα ορθής πρακτικής· σχεδιάζει στρατηγική επικοινωνίας και προωθεί διάλογο με την κοινωνία των πολιτών προκειμένου να αυξήσει την ευαισθητοποίηση του γενικού κοινού όσον αφορά τα θεμελιώδη δικαιώματα και να το ενημερώσει ευρέως για το έργο του. Ο FRA δεν είναι φορέας καθορισμού προτύπων και δεν εξετάζει ατομικές καταγγελίες. Ετήσιος και πολυετής προγραμματισμός Κάθε χρόνο, ο διευθυντής του FRA καταρτίζει ένα σχέδιο εγγράφου προγραμματισμού που περιέχει ετήσια και πολυετή προγράμματα εργασίας. Αυτό αποστέλλεται στο Ευρωπαϊκό Κοινοβούλιο, το Συμβούλιο της Ευρωπαϊκής Ένωσης, την Ευρωπαϊκή Επιτροπή, τους εθνικούς αξιωματικούς συνδέσμους και την Επιστημονική Επιτροπή. Με βάση τα αποτελέσματα των συζητήσεων με το αρμόδιο προπαρασκευαστικό όργανο του Συμβουλίου και τις γνώμες που ελήφθησαν από την Επιτροπή, τα κράτη μέλη και την Eπιστημονική Eπιτροπή, τα ετήσια και πολυετή προγράμματα εργασίας του οργανισμού εγκρίνονται από το διοικητικό του συμβούλιο. Συνεργασία με άλλους οργανισμούς Ο Οργανισμός Θεμελιωδών Δικαιωμάτων πρέπει να διατηρεί στενούς δεσμούς με: τα θεσμικά όργανα της ΕΕ· τις κυβερνήσεις των κρατών μελών και ομάδες της κοινωνίας των πολιτών, όπως η πλατφόρμα θεμελιωδών δικαιωμάτων· φορείς προώθησης της ισότητας (π.χ. το Ευρωπαϊκό Ινστιτούτο για την Ισότητα των Φύλων ή τη συντονιστική επιτροπή των εθνικών θεσμών για τα ανθρώπινα δικαιώματα των Ηνωμένων Εθνών)· διεθνείς οργανισμούς (Συμβούλιο της Ευρώπης, Ηνωμένα Έθνη, Οργανισμός για την Ασφάλεια και τη Συνεργασία στην Ευρώπη· υποψήφιες χώρες της ΕΕ·